Konteineri teisaldaja

Konteineri teisaldaja ehk harktõstuk (ingl.k. straddle carrier) on nelja, kuue või kaheksa kummirattaga tõste- ja teisaldusseade, mis on mõeldud ISO standardkonteinerite (merekonteinerite) teisaldamiseks ja virnastamiseks. Valmistatakse erinevates suurustes, konteinerite kahe-, kolme- või neljakihiliseks virnastamiseks. Konteinereite teisaldajaid kasutatakse peamiselt meresadamate konteinerterminalides. Selle tõstejõud on vahemikus 30–50 t. Konteinerite teisaldajatega veetakse konteinereid konteinerkraana juurde kaile ja kailt lattu ning tõstetakse laos üherealistesse virnadesse. 
pisi|Konteineri teisaldaja Muuga sadama konteinerterminalis
Harktõstukid töötavad koos laevu teenindavate konteinerkraanadega. Need viivad konteinerkraana poolt laevalt kaile tõstetud konteinerid kaugemal asuvasse konteinerite lattu, kus need paiknevad pikkades 2–4-kihilistes üherealistes virnades. Samuti veavad harktõstukid laost konteinerkraanadele laevadele laadimiseks konteinereid ette. Tõstukid suudavad virnastada üksteise peale neljakümnejalaseid konteinereid kuni neljas kihis. Lisaks tavakonteineritele saab nendega teisaldada ka platvormkonteinereid. 

Ühe STS kraana teenindamiseks nähakse ette keskmiselt 4–5 harktõstukit. Ladustamistihedus hoiuplatsidel on keskmiselt 500 TEU/ha kahekihilisel ja 750 TEU/ha kolmekihilisel hoiustamisel. Harktõstukeid kasutatakse enamasti keskmise suurusega ja suurtes konteinerterminalides. 

Vaata ka
Automaatne konteineriteisaldaja

Kategooria:Transport